Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: szervezete ennek megfelelõen — egyéb közérdekû feladatai körében — a 30/1997. (IV. 30.) FM rendelethez kiadott
Paragraph Index: 200

13. számú mellékletben meghatározott módon nyilvántartást vezet a vadászvizsgára jelentkezésrõl, a vadászvizsga idõpontjáról és eredményérõl, kiállítja a — szükség esetén kiegészítõ vizsgát is tanúsító — vadászvizsga bizonyítványt, vezeti az állami vadászvizsga fõkönyvet. A vadászkamara — az alapszabályában megszabott idõközönként és ott meghatározott módon — tagjai számára szakmai továbbképzést jogosult elõírni. Ehhez kapcsolódó hatósági jogosítványa a tagsági viszony felfüggesztése — Vkt. 16. § (1) bekezdés c) pont — az olyan tag esetében, aki a szakmai továbbképzésen való eredményes részvételt nem tudja igazolni. A felfüggesztés idõtartama legfeljebb a továbbképzésen való eredményes részvételig terjedhet, az említett idõtartamra az ország egész területén megfosztja a kamarai tagot a vadászat lehetõségétõl. Amennyiben a vadászkamarai tagok tevékenységének jellegét vesszük figyelembe, megállapítható, hogy a vadászati tevékenység sajátos, nem csupán abban a tekintetben, hogy több száz éves idõszak folyamán kialakult történelmi hagyományokon alapul, hanem abból a szempontból is, hogy magas fokú szakmai ismereteket, közjogi jellegû jogi normákban meghatározott célok érdekében ilyen normák által kötelezõen elõírt képzést kíván, továbbá fokozott felelõsséggel és fegyelmi-etikai követelményekkel szükségszerûen együtt járó olyan tevékenység, amely tartalmánál és jellegénél fogva — sportvadászok és hivatásos vadászok esetében azonos módon — szakmai tevékenységnek tekinthetõ. A vadászkamarát mindezek alapján indokolt szakmai kamarának tekinteni. V. Az indítványozók az Alkotmány 70/A. §-a által tilalmazott hátrányos megkülönböztetést abban látják, hogy a kamarai tagság kötelezettsége indokolatlanul nem csupán a hivatásos vadászra, hanem a sportvadászra is kiterjed. Tekintettel arra, hogy a jelen különvélemény nem osztja a megsemmisítés álláspontját, ki kell térnie arra a kérdésre is, hogy fennáll-e a hátrányos megkülönböztetés vagy sem. Az Alkotmánybíróság állandó gyakorlata szerint a megkülönböztetés tilalmába ütközik, ha az adott szabályozási koncepción belül eltérõ szabályozás vonatkozik valamely csoportra, kivéve ha az eltérésnek kellõ súlyú alkotmányos

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes